Høringsinnstanser

|  |  |  |  |
| --- | --- | --- | --- |
| **Deres referanse**  | **Vår referanse** | **Saksbehandler** | **Dato** |
|  | 2024/447-3 | Toril Grøtte | 27.02.2024 |

# Høringsbrev - lokal forskrift om skoleregler i Midtre Gauldal kommune

Ny opplæringslov (lov om grunnskoleopplæringa og den videregåande opplæringa) ble vedtatt i juni 2023 og trer i kraft 01.08.2024

Den nye opplæringsloven krever at det skal fastsettes flere lokale forskrifter enn i dagens lov. Kommunen må ha hørt, vedtatt og kunngjort nye forskrifter etter ny opplæringslov innen 01.08.2024

Det er utarbeidet forslag til nye forskrifter for skoleregler. Forskriften fastsettes med hjemmel i ny opplæringslov § 10-7:

*Kommunen gir forskrift om organisering av skoledemokratiet om rettar og plikter for elevane, mellom anna om orden og oppførsel (skolereglar). Kommunen kan i slike skolereglar angi kva tiltak som kan brukast når elevar bryt skolereglane, og korleis slike sakar behandlast.*

Lovteksten i opplæringslovens § 10-7 gir en generell hjemmel til å lage skoleregler som beskriver skoledemokratiet og elevens rettigheter og plikter. Loven åpner for å angi hvilke tiltak som kan brukes når elevene bryter reglene. Kommunen har valgt å ta dette inn i skolereglene.

I oppbygginga av forskriften har kommunen lagt vekt på at § 6 i forskriften, rettigheter og plikter, skal være skrevet på en slik måte at elevene våre skal forstå hva de betyr. Det er presisert i forarbeidene til loven at dette er viktig.

Hovedutvalg for helse, oppvekst og kultur vedtok 15.02.24 å sende forslaget til lokal forskrift om skoleregler ut på høring.

Høringsinstanser:

* Elevråd
* Ungdomsråd
* Foreldreutvalg
* Kommunalt FAU
* Berørte enheter
* Tillitsvalgte
* Samarbeidsutvalg

Høringsfristen er 01.05.2024. Saken skal til politisk behandling i hovedutvalg for helse, oppvekst og kultur 06.06.2024 og til endelig vedtak i kommunestyret 20.06.24

Høringsinnspill sendes Midtre Gauldal kommune, postmottak@mgk.no – merk høringen «sak 24/447 Lokal forskrift om skoleregler»

Med hilsen

Toril Grøtte

Kommunalsjef oppvekst
Kommunedirektørens stab

*Dokumentet er elektronisk signert og sendes uten håndskreven signatur.*

Vedlegg:

|  |  |  |
| --- | --- | --- |
| 1 | Utkast\_lokal forskrift\_skoleregler\_fra 01.08.24 |  |